**Gunnulf Kleveland** (født 13. juni 1907 i Evje, død 14. januar 1993) var en norsk filolog og lektor.

Gunnulf Kleveland var sønn av bonden Olav Nilsson Kleveland (1841–1934) og Gunhild Torgeirsdotter Åneland (1870–1962). Han tok examen artium i 1928 og ble *cand. philol.* fra Universitetet i Oslo med latin og tysk som bifag og norsk hovedfag i 1936. Han arbeidet som lærer og lektor ved Sarpsborg kommunale høyere almenskole fra 1937 til 1951, med et avbrudd fra 1947 til 1949, da han var lektor i norsk ved Stockholms högskola og reiselektor for Foreningen Norden i Sverige. Fra 1951 var han lektor ved Drammen offentlige høyere almenskole.

Kleveland var opptatt av å ta vare på Setesdals-tradisjon. Han nedtegna "Bryllupsmarsj" etter Knut Kleveland, en folketone fra Evje. Bryllupsmarsjen er arrangert for orgel av Eilert Magnus Hægeland som også framførte den på flere konserter. Folkemusikken i Setesdal kom i 2019 inn på FNs liste over immateriell kulturarv. Gjennom å skrive ned brudemarsjen fra Evje har Kleveland vært med på arbeidet med å trygge denne immaterielle kulturarven. Kleveland har også skrevet ned minner om ferdsel langs landeveien i Evje på begynnelsen av 1900-tallet i teksten "Langs ein landeveg" i *Jol i Setesdal* *1974*.

Kleveland utgav et par skolebøker for latinfaget i den videregående skolen og oversatte Plautus' *Skrømtet* (*Mostellaria*) til norsk (1982).

Kleveland var styremedlem i Studentmållaget i Oslo høsten 1935. Han var formann i Pedagogisk forening i Sarpsborg 1945–1947, og i 1952 ble han formann i Drammen lokallag av Foreningen Norden. Han var ridder av Filologisk Forening ved Universitetet i Oslos orden Den gylne ugle.

Referanser
----------

1. 1 2 3 4  *Studentene fra 1928*. Oslo. 1953. s. 193.
2. ↑  «Gunnulf Kleveland - Døde 1951 - 2014 - Digitalarkivet». *www.digitalarkivet.no* **(norsk)**. Besøkt 7. november 2021.
3. 1 2  Ekrheim, Helga Sverdrup (1950). *Norges filologer og realister*. Stavanger: I hovedkommisjon hos Otto Floor's arvinger A/S. s. 447.
4. ↑  Vik, Trygve (1958). *Sarpsborg høyere almenskoles historie : 1858-1958*. Sarpsborg: Sarpsborg kommune. s. 158, 185.
5. ↑  «Tysdagssending i Valle Radio 20170905 – Setesdalswiki». *www.setesdalswiki.no*. Besøkt 8. september 2020.
6. ↑  «UNESCO - Practice of traditional music and dance in Setesdal, playing, dancing and singing (stev/stevjing)». *ich.unesco.org* **(engelsk)**. Besøkt 14. september 2020.
7. ↑  «Jol i Setesdal 1974 – Setesdalswiki». *www.setesdalswiki.no*. Besøkt 8. september 2020.
8. ↑  Gunnulf Kleveland (1974). «Langs ein landeveg». *Jol i Setesdal 1974*: 23–25.
9. ↑  Kraggerud, Egil (26. februar 2020). «Plautus». *Store norske leksikon*. Besøkt 14. september 2020.
10. ↑  «Latinsk stiløving : versjon og retroversjon - Nasjonalbiblioteket». *www.nb.no*. Besøkt 14. september 2020.
11. ↑  «Kontrollspørsmål til romersk kulturhistorie». *bibsys-almaprimo.hosted.exlibrisgroup.com* **(norsk)**. Besøkt 14. september 2020.
12. ↑  *Studentmållaget i Oslo 50 år*. Oslo. 1952. s. 183.

Litteratur
----------

* Tryggve Juul Møller: *Studentene fra 1928*. Oslo, 1953.

Eksterne lenker
---------------

* (no) Publikasjoner av Gunnulf Kleveland i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF
 |